TÁJÉKOZTATÓ GYARMAT KÖZSÉGi ÖNKORMÁNYZAT KÉPVISELŐ-TESTÜLETÉNEK A HELYI ÖNAZONOSSÁG VÉDELMÉRŐL SZÓLÓ RENDELETÉRŐL

Tisztelt Olvasó!
Az Országgyűlés a települések szerves fejlődése érdekében alkotta meg a helyi önazonosság védelméről szóló 2025. évi XLVIII. törvényt (a továbbiakban: Hötv.), mely felhatalmazást ad a helyi önkormányzatoknak arra, hogy helyi önazonosságuk védelme érdekében védelmi jogintézményeket vezessenek be saját rendeletükkel.
A rendelet lehetőséget teremthet a köz(ös)ségünk számára arra, hogy megóvjuk jelenlegi társadalmi berendezkedésünk, hagyományaink és kultúránk, megőrizve ezzel településünk községi jellegét.
A rendelkezésünkre álló jogvédelmi eszközök a lakcímlétesítés tilalma, valamint a lakcím-létesítés objektív feltételekhez kötése. Rendeletünk mind a két eszközt alkalmazza.
A gyakorlatban ez azt jelentené, hogy a  lakcímlétesítésnél pedig az kormányablak (okmányiroda) csak a jegyző általi hatósági bizonyítvány vagy képviselő-testület által meghozott határozat birtokában fogja a lakcímbejelentést végrehajtani.
A rendelet rendelkezéseinek megkerülésével, a hozzájárulás nélkül létesített lakcím bírság kiszabása mellett a lakcím fiktiválásával („törlésével”) jár.

 

A rendelet hatálya:
Gyarmat község teljes közigazgatási területére terjed ki, tehát bármely természetes személynek, aki kül-, vagy belterületen lakcímet kíván létesíteni, a rendelet 1. és 2. mellékletében foglalt mindkét kitöltött formanyomtatványt (a kérelmet és a mentességre vonatkozó nyilatkozatot) be kell nyújtania a Gyarmati Közös Önkormányzati Hivatalhoz (9126 Gyarmat, Magyar u. 14.) (továbbiakban: Hivatal).

 

Kire vonatkozik a rendelet?
A rendelet a betelepülőre vonatkozik. 
Betelepülő: az a természetes személy, aki a településen lakóhellyel vagy tartózkodási hellyel nem rendelkezik, és a településen kíván lakcímet létesíteni (Hötv. 3. § a))

 

1. Lakcímlétesítés általános feltétele
A betelepülő Gyarmat község közigazgatási területén fekvő ingatlanra abban az esetben létesíthet lakcímet, amennyiben az ingatlan az ingatlannyilvántartásban művelési ág alól kivett lakó rendeltetésű épületként szerepel.

 

2. A lakcímlétesítés tilalma
A 3. pontban foglaltakkal elletétben nem létesíthet lakcímet Gyarmat község közigazgatási területén az a nagykorú, aki a lakcímlétesítési kérelem benyújtását megelőző 2 évben nem rendelkezik legalább 365 nap biztosítotti jogviszonnyal, és a kérelem benyújtásakor sem rendelkezik munkavégzésre irányuló jogviszonnyal, vagy egyéni vállalkozással, továbbá nem rendelkezik rendszeres jövedelemmel.

 

3. Lakcímlétesítési kérelem
A lakcímlétesítés iránti kérelemre induló eljárások fajtái:
a. egyszerűsített eljárás: amennyiben a Hötv. 6. §-ban meghatározott mentességi feltételek (lásd a táblázatban) teljesülnek a lakcímet létesíteni szándékozó tekintetében, úgy egyszerűsített eljárásra kerül sor, melyet a jegyző folytat le,

b. teljes eljárás: amennyiben a kérelmező nem esik a Hötv. 6. §-ban meghatározottak alá, akkor a teljes eljárás keretében a Képviselő-testület hozza meg a döntést.

 

Mi a teendő egyszerűsített eljárás esetén? (rendelet 7. §-a)
· Ki kell tölteni a rendelet 1. számú melléklete szerinti kérelem-nyomtatványt, és a mentességgel kapcsolatos 2. számú melléklete szerinti formanyomtatványt. A kérelem- nyomtatvány elérhető jelen tájékoztató mellékletében, valamint a Hivatalban is kérhető.

· A kérelemhez csatolni kell a mentesség fennálltát igazoló közhiteles dokumentumot.

· Az eljárási határidő 8 nap.

· Ügyintéző: jegyző.

 

Amennyiben hiánytalanul benyújtásra került minden szükséges dokumentáció, úgy a jegyző hatósági bizonyítvánnyal igazolja, hogy a kérelmező jogosult a lakcímbejelentésre. A kérelmező ezzel az igazolással együtt tud az okmányirodában bejelentkezni a kérelmezett lakcímre.
· Ki kérheti (= jogosultsági jogcím) egyszerűsített eljárással a hatósági bizonyítvány kiállítását és mivel kell igazolni a jogosultságot?
      Erre a választ az alábbi táblázat adja meg:
	
	jogosultsági  jogcím
	igazolás módja

	Hötv.6.§ (1) a)
	a településen lakóhellyel vagy ingatlantulajdonnal rendelkező személy hozzátartozója, továbbá akinek a település a származási helye
	hatósági   bizonyítvány (házassági, születési anyakönyvi kivonat) vagy személyi igazolvány, és tulajdoni lap
 

	
	
	

	Hötv.6.§ (1) b)
	bizonyítja    vagy   legalább valószínűsíti, hogy a születését követő tíz évben maga vagy valamely hozzátartozója legalább tizenkét hónapot a településen élt
	hatósági   bizonyítvány,   teljes

bizonyító erejű magánokiratba foglalt nyilatkozat,

	
	
	

	Hötv.6.§ (1) c)
	állami vagy önkormányzati foglalkoztatott-

ként – ideértve az állami vagy önkormány-zati többségi tulajdonban álló gazdasági társaságok foglalkoztatottjait is  –, e munkavégzése érdekében települ be a településre
	munkáltatói  nyilatkozat

	
	
	 

	Hötv.6.§(1)d)
	nem tartozik a c) pont hatálya alá, azonban bizonyítja, hogy a betelepülése célja a településen munkavégzésre irányuló tevékenység végzése
	igazolás  benyújtott álláspályázatról

	Hötv.6.§ (1) e)
	lakáscélú    állami    támogatással    történő

ingatlanszerzéssel érintett
	a lakáscélú állami támogatás

megítéléséről szóló támogatói okirat, támogatási szerződés, határozat vagy a támogatás tényét magában foglaló adásvételi szerződés

	Hötv.6.§ (1) f)
	az egyház vagy egyházi jogi személy

alkalmazottja
	  értelemszerűen (pl.munkáltatói  nyilatkozat)

	Hötv.6.§ (1) g)
	a településen működő köznevelési vagy

felsőoktatási    intézmény    tanulója    vagy

hallgatója
	hallgatói jogviszony igazolás,

beiratkozási nyilatkozat, elekt-

ronikus    tanulmányi rendszer-

ből kinyomtatott igazolás

	Hötv.6.§ (1) h)
	a településen hitéleti, egészségügyi, sport, szoci-

ális, gyermek- és ifjúságvédelmi vagy büntetés-végrehajtási intézményben vagy intézetben él
	értelemszerűen (pl.intézményi / intézeti igazolás)

	Hötv.6.§ (1) i)
	az a) – g) pont szerinti feltételnek megfelelő

személy közeli hozzátartozója
	hatósági bizonyítvány, személyi

igazolvány


Nem rendelkezem a mentességi feltételekkel, ilyenkor mi az eljárás?
· Ebben az esetben a Képviselő-testület dönt a lakcímlétesítéssel kapcsolatban (rendelet  4.-6.§).

· Eljárási határidő: 30 nap, ami 30 nappal meghosszabbítható.
· Kérelem benyújtása: a Hivatal részére: ügyfélkapun keresztül vagy postai úton vagy személyesen
Mit kell benyújtani:

· kitöltött kérelem-nyomtatványt – a kérelem-nyomtatvány elérhető jelen tájékoztató mellékletében, valamint a Hivatalban is kérhető.

· adásvételi, bérleti szerződést vagy a hozzátartozói jogállást bizonyító közokiratot vagy annak hiteles másolatát,

· folyamatos biztosítotti jogviszonyról szóló igazolást,

· igazolást, hogy rendelkezik legalább 1 éve fennálló munkaviszonnyal, egyéni
vállalkozói státusszal vagy társas vállalkozás személyesen közreműködő tagja,

· igazolás a rendszeres, a minimálbért elérő jövedelemről,

· kiskorú hozzátartozó esetében iskola, óvoda vagy bölcsődelátogatási igazolás,

· betelepülő nagykorú munkaviszonnyal nem rendelkező hozzátartozója tekintetében szak-, vagy felsőoktatási intézményi jogviszony igazolás.

 

Mi történik, ha a rendelet ellenére nem kérek hozzájárulást a lakcímre történő bejelentkezéshez?
Ebben az esetben a kormányhivatal nem fogja bej egyezni a lakcímemet, valamint jogellenes betelepülés miatt bírság kerül kiszabásra, melynek maximális összege 200.000.- Ft.

 

Egvéb tudnivalók:

A kérelem akkor kerül pozitív elbírálásra, amennyiben a betelepülő vagy mentességet élvező a kérelmet a szükséges mellékleteivel együtt hiánytalanul benyújtja és – erre vonatkozó felhívás esetén – részt vett a Képviselő-​testület előtti személyes meghallgatáson. Jegyzői eljárás (egyszerű-sített eljárás) esetén nem kerülhet sor Képviselő-testületi meghallgatásra.

 

A lakcímlétesítési kérelmek hiányos benyújtása esetén a jegyző egy alkalommal 15 napos határidő mellett hiánypótlásra hívja fel a kérelmezőt. Amennyiben a hiánypótlási határidő lejártáig nem érkezik be a kért dokumentum, úgy a Képviselő-testület bírságot szab ki a rendelet alapján. A bírság összege 10.000.-Ft-tól 500.000.- Ft-ig terjed.

 

A helyi önazonosság védelméről szóló önkormányzati rendelet megtalálható a következő helyen:
https://or.njt.hu/eli/728306/r/2025/10/2025-11-15
 

Gyarmat, 2025. 11. 12.

 

                                                                                  Gyarmat Községi Önkormányzat
